als_Latn bos_Latn tur_Latn
Kosova shenon sot 7 vjetorin e shpalljes se pavaresise. Kesaj radhe megjithate kremta e pavaresise po kalon ne frymen e diskutimeve mbi migrimin e paligjshem te disa mijera qytetareve te Kosoves.
Ky fenomen, sipas shoqerise civile vjen si rezultat i gjendjes se renduar sociale dhe humbjes se besimit ne institucione.
Festa e pavaresise, po shenohet pak kohe pas çarjeve te thella te spektrit politik, ne pushtet dhe opozite qe u reflektuan edhe me protestat e fundit qe rezultuan ne dhune te hapur mes protestuesve dhe forcave te rendit, shkruan “Evropa e Lire”.
Raportet e tensionuara ndermjet pushtetit dhe opozites po reflektohen edhe ne festen e ketij viti.
Komuna e Prishtines, qe udhehiqet nga nje politikan opozitar, Shpend Ahmeti nga Levizja Vetevendosje, ka anuluar gati se te gjitha aktivitetet e zakonshme festive ne kryeqytet.
Kurse nga institucionet qendrore, ne agjende jane vene homazhet e lidereve institucional te varri i presidentit Ibrahim Rugova dhe Kompleksi Memorial “Adem Jashari” ne Prekaz, si dhe eshte caktuar mbajtja e nje seance solemne te Kuvendit te Kosoves.
Kete pervjetor, ne Prishtine nuk do te parakalojne trupat e Forcave te Sigurise se Kosoves.
Vitin e kaluar, ish-kryeministri Hashim Thaçi, kishte premtuar se parakalimi i vitit 2014, do te ishte i fundit per FSK-ne, pasi qe me 2015, sipas tij, do te parakalonte Ushtria e Kosoves me emrin Forcat e Armatosura te Kosoves. Megjithate, nje premtim i tille ka mbetur ende vetem ne leter.
Per 7 vjet pavaresi, Kosova u njoh nga 108 vende te botes si dhe siguroi anetaresimin ne Banken Boterore dhe Fondin Monetar Nderkombetar.
Me te gjitha veshtiresite, Kosova vazhdon te shenoje nje rritje ekonomike prej afer 4 per qind, sado qe ekspertet e vleresojne si te pamjaftueshme per zhvillimin e saj ekonomik dhe zbutjen e papunesise.
Krijimi i shtetit te Kosoves, eshte vleresuar se i ka dhene nje dimension te ri paqes e stabilitetit ne rajon.
Por, pengese kryesore mbeten raportet me Serbine, te cilat tashme po reflektojne edhe ne mospermbylljen e subjektivitetit nderkombetar te Kosoves.
Mosnjohja nga pese vende anetare te Bashkimit Evropian, ne njeren ane dhe pamundesia qe te behet vend anetar i Kombeve te Bashkuara per shkak te mosnjohjes nga vendet e perhershme anetare te Keshillit te Sigurimit si Rusia, por edhe Kina, e lene Kosoven si nje vend me subjektivitetin nderkombetar te paperfunduar.
Qe ky hendek te ngushtohet sadopak, Bashkimi Evropian ka iniciuar tashme nje dialog Kosove – Serbi permes se cilit po perpiqet te arrije nje normalizim raportesh mes dyja vendeve, si hapi i pare qe do te qonte kah zbutja e qendrimeve te shteteve qe nuk e kane njohur Kosoven ne te ardhmen.
Bashkimi Evropian i ka hapur perspektiven e kushtezuar evropiane Kosoves permes Marreveshjes se Stabilizim Asociimit dhe liberalizimit te vizave, ndonese te dyja keto procese po zgjasin dukshem me shume sesa qe kane premtuar institucionet e Kosoves.
Nga aspekti i zhvillimit te brendshem, perveç sfidave te vazhdueshme te shtrirjes se sovranitetit ne veri, Kosova po ballafaqohet edhe me luftimin e krimit te organizuar dhe korrupsionit.
Periudha mes kremtimit te 6 dhe 7 vjetorit te pavaresise, u karakterizua edhe me fenomenin e pjesemarrjes se qytetareve te Kosoves ne lufte ne Siri e Irak. Rreshtimi i tyre ishte ne krah te organizatave te shpallura terroriste si forcat militante te shtetit islamik apo edhe organizates Al Nusra.
Me 11 gusht, Policia e Kosoves kishte arrestuar 40 persona te dyshuar se kane marre pjese ne luftimet ne Siri dhe Irak, pas bastisjeve te kryera ne 60 lokacione.
Problemin me ekstremizmin islam e ka adresuar ne shume raste edhe presidentja e Kosoves, Atifete Jahjaga.
Ajo ne disa raste e ka perseritur se Kosova “nuk do te jete strehe e ekstremizmit dhe ritheksoi qendrimin se institucionet e Kosoves asnjehere nuk do te lejojne qe vendi yne te shnderrohet ne burim te aktiviteteve kriminale e terroriste qe kercenojne paqen, stabilitetin dhe rendin kushtetues”.
Sidoqofte, lene anash krizen politike, thellimin e varferise, ekstremizmin dhe migrimet ilegale, periudha mes 6 dhe 7 vjetorit te pavaresise do te mbahen ne mend edhe per suksesin e sportit dhe sportisteve te Kosoven ne arenen nderkombetare.
Xhudistja Majlinda Kelmendi u shpall kampione e botes. Perderisa, pas negociatave te shumta, perfaqesueses se Kosoves ne futboll iu lejuan ndeshjet miqesore nen emblemen e FIFA-s. Nje sukses tjeter i madh ne fushen e sportit per Kosoven ishte pranimi ne Komitetin Olimpik Nderkombetar.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn